Document ID: 32004R0999

NÕUKOGU MÄÄRUS (EÜ) nr 999/2004,
17. mai 2004,
millega kohaldatakse määrust (EÜ) nr 1531/2002, millega kehtestatakse Hiina Rahvavabariigist, Korea Vabariigist, Malaisiast ja Taist pärinevate värvitelerite impordi suhtes lõplik dumpinguvastane tollimaks ning lõpetatakse Singapurist pärinevate värvitelerite impordi suhtes kohaldatav menetlus
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse nõukogu 22. detsembri 1995. aasta määrust (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (1), eriti selle artiklit 8, artikli 11 lõiget 3 ja artikli 22 punkti c,
võttes arvesse komisjoni ettepanekut, mis esitati pärast konsulteerimist nõuandekomiteega
ning arvestades järgmist:
A. MENETLUS
1. Kehtivad meetmed
(1)
Nõukogu kehtestas määrusega (EÜ) nr 1531/2002 (2) lõpliku dumpinguvastase tollimaksu Hiina Rahvavabariigist (edaspidi “Hiina”) pärinevate värvitelerite (edaspidi “vaatlusalune toode”) impordi suhtes ühendusse. Komisjoni otsusega 2002/683/EÜ (3) kiideti heaks seitsme Hiina eksportija kohustus: Haier Electrical Appliances Corporation Ltd, Hisense Import & Export Co. Ltd, Konka Group Co. Ltd, Sichuan Changhong Electric Co. Ltd, Skyworth Multimedia International (Shenzhen) Co. Ltd, TCL King Electrical Appliances (HuiZhou) Co. Ltd ja Xiamen Overseas Chinese Electronic Co. Ltd.
(2)
Määrusega (EÜ) 1531/2002 kehtestatud tollimaksu määr, mida kohaldatakse vaba netohinna suhtes ühenduse piiril enne tollimaksu sissenõudmist, on Hiinast pärineva vaatlusaluse toote importimisel 44,6 %.
2. Uurimine
(3)
Komisjon teatas 20. märtsil 2004Euroopa Liidu Teatajas avaldatud teadaandes (4) Hiina Rahvavabariigist, Venemaa Föderatsioonist, Ukrainast ja Valgevene Vabariigist pärinevate toodete impordi suhtes kohaldatava mitme dumpinguvastase meetme vahepealse osalise läbivaatamise algatamisest vastavalt algmääruse artikli 11 lõikele 3 ja artikli 22 punktile c. Hiinast pärinevate värvitelerite impordi suhtes kehtestatud dumpinguvastane meede on üks meetmetest, mille läbivaatamine algatati (edaspidi “meetmed”).
(4)
Läbivaatamist alustati komisjoni algatusel eesmärgiga uurida, kas tulenevalt Euroopa Liidu laienemisest 1. mail 2004 (edaspidi “laienemine”) on vaja meetmeid kohandada.
(5)
Kuna praegu kohaldatakse teatava koguse Hiinast pärineva vaatlusaluse toote impordi suhtes konkreetse mahuga seotud hinnakohustust, algatati meetmete läbivaatamine, et uurida, kas asjaomast 15 liikmesriigi andmete põhjal koostatud kohustust tuleks laienemise arvestamiseks kohandada.
3. Uurimisega seotud isikud
(6)
Kõiki komisjonile teadaolevaid huvitatud isikuid, sealhulgas ühenduse tootmisharu, ühenduse tootjate või kasutajate ühendusi, asjaomaste riikide eksportijaid/tootjaid, importijaid ja nende ühendusi ning asjaomaste riikide asjakohaseid ametiasutusi, samuti 1. mail 2004 Euroopa Liiduga ühinenud kümne uue liikmesriigi (edaspidi “EL10”) huvitatud isikuid teavitati uurimise algatamisest ja neile anti võimaluses algatamisteates nimetatud tähtaja jooksul oma seisukohad kirjalikult teatavaks teha ning teave ja tõendusmaterjalid esitada. Kõigile huvitatud isikutele, kes soovisid arvamust avaldada ning seda põhjendasid, anti selleks võimalus.
(7)
Sellega seoses esitasid oma seisukohad järgmised huvitatud isikud:
a)
Ühenduse tootja:
-
Royal Philips Electronics, Eindhoven, Madalmaad
b)
Eksportivad tootjad:
-
Hiina kaubanduskoda (China Chamber of Commerce), Peking, Hiina Rahvavabariik; mis tegutseb järgmiste eksportivate tootjate nimel:
-
Haier Electrical Appliances Corporation Ltd,
-
Hisense Import & Export Co. uf Ltd,
-
Konka Group Co. Ltd,
-
Sichuan Changhong Electric Co. Ltd,
-
Skyworth Multimedia International (Shenzhen) Co. Ltd,
-
TCL King Electrical Appliances (HuiZhou) Co. Ltd,
-
Xiamen Overseas Chinese Electronic Co. Ltd.
B. VAATLUSALUNE TOODE
(8)
Vaatlusaluseks tooteks on värvitelerid, mille ekraani diagonaali pikkus on üle 15,5 cm ning millega samas korpuses on raadiovastuvõtja ja/või kell või mis on ilma nendeta. Praegu liigitatakse kõnealune toode CN-koodide ex 8528 12 52, 8528 12 54, 8528 12 56, 8528 12 58, ex 8528 12 62 ja 8528 12 66 alla.
C. UURIMISE TULEMUSED
1. Huvitatud isikute esitatud väited
(9)
Hiina masinate ja elektroonikatoodete impordi ja ekspordi kaubanduskoda (China Chamber of Commerce for Import and Export of Machinery and Electronic Products - CCCME), mis tegutseb äriühingute nimel, kelle suhtes CCCMEga ühine kohustus heaks kiideti, teatas, et impordimaht, millele hinnakohustus kehtib, kehtestati 15 liikmesriigiga Euroopa Liidu nähtava tarbimise võrdelise osa alusel. Kaubanduskoja väitel tuleks kohustus seetõttu üle vaadata, et võtta koheselt arvesse 25 liikmesriigiga Euroopa Liidu turgu. Kaubanduskoda väitis, et läbivaatamine on oluline selleks, et vältida diskrimineerimist teiste vaatlusaluse toote Euroopa Liitu eksportijate kasuks.
2. Liikmesriikide esitatud märkused
(10)
Liikmesriigid on esitanud oma seisukohad ja enamus neist toetab meetmete kohandamist, et võtta arvesse laienemist.
3. Hindami
(11)
Olemasolevate andmete ja informatsiooni põhjal tehti analüüs, mis kinnitas, et Hiina vaatlusaluse toote impordimahud EL10-sse olid märkimisväärsed. Arvestades, et impordimaht, millele kohaldatakse hetkel kehtivat hinnakohustust, kehtestati lähtudes 15 liikmesriigiga Euroopa Liidust, ei arvesta see turu suurenemise mõju pärast laienemist.
4. Järeldus
(12)
Eeltoodut arvestades otsustati, et laienemist silmas pidades on asjakohane kohandada meetmeid, et võtta arvesse täiendavat impordikogust EL10 turule.
(13)
Esialgne impordimaht, mille suhtes kehtis hinnakohustus 15 liikmesriigiga Euroopa Liidus arvestati kasvava suurusena, mis moodustab määratud osa EL nähtavast tarbimisest kohustuse viiendaks aastaks. Impordimahu, mille suhtes kehtib hinnakohustus, suurenemise võib arvestada sama arvutusmeetodi põhjal.
(14)
Sellest tulenevalt peetakse otstarbekaks, et komisjon võib vastu võtta ettepaneku kohustuse muutmise kohta, mis peegeldaks laienemisjärgset olukorda põhinedes põhjenduses 13 kirjeldatud meetodil,
ON VASTU VÕTNUD KÄESOLEVA MÄÄRUSE:
Artikkel 1
Komisjon võib vastu võtta ettepaneku kohustuse muutmise kohta, suurendades impordimahtu, mille kohta kehtib Hiina Rahvavabariigist pärinevate värvitelerite importi käsitleva otsusega 2002/683/EÜ heaks kiidetud hinnakohustus. Suurenemine arvestatakse sama arvestusmeetodiga, mida kasutati esialgse hinnakohustuse kehtestamisel 15 liikmesriigiga Euroopa Liidu puhul, see tähendab kasvava suurusena, mis moodustab määratud osa EL nähtavast tarbimisest kohustuse viiendaks aastaks.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. mai 2004

Labels: 12
3
4
18